OpenLLM-France/wikimedia huggingface dataset:
# Eleccions al Parlament Europeu de 2009 (Luxemburg)

Les eleccions al Parlament Europeu de 2009 a Luxemburg van ser les eleccions per a escollir la delegació de Luxemburg al Parlament Europeu, celebrades el 7 de juny de 2009. Van tenir lloc el mateix dia que les legislatives luxemburgueses, en les que s'escollien els membres de la Cambra de Diputats de Luxemburg.

## Resultats

← 2004 • 2009 • 2014 → :
| Partit Nacional | Partit Nacional | Partit Europeu | Candidat principal | Vots | % | +/– | Escons | +/– |
| | Partit Popular Social Cristià (CSV) | PPE | Viviane Reding | 353,094 | 31.36 | 5.8 | 3 / 6 | 0 = |
| | Partit Socialista dels Treballadors (LSAP) | PSE | Robert Goebbels | 219,349 | 19.48 | 2.5 | 1 / 6 | 0 = |
| | Partit Democràtic (DP) | ALDE | Charles Goerens | 210,107 | 18.66 | 3.7 | 1 / 6 | 0 = |
| | Els Verds (DG) | EGP | Claude Turmes | 189,523 | 16.83 | 1.8 | 1 / 6 | 0 = |
| | Partit Reformista d'Alternativa Democràtica (ADR) | AEN | Jean Colombera | 83,168 | 7.39 | 0.6 | 0 / 6 | 0 = |
| | L'Esquerra (DL) | PEL | André Hoffmann | 37,929 | 3.37 | 1.7 | 0 / 6 | 0 = |
| | Partit Comunista (KPL) | Cap | Ali Ruckert | 17,304 | 1.54 | 0.3 | 0 / 6 | 0 = |
| | Llista dels Ciutadans (BL) | Cap | Aly Jaerling | 15,558 | 1.38 | nou | 0 / 6 | 0 = |
| Vots vàlids | Vots vàlids | Vots vàlids | Vots vàlids | 1,126,032 | — | | | |
| Butlletes vàlides | Butlletes vàlides | Butlletes vàlides | Butlletes vàlides | 198,364 | 90.82 | | | |
| Vots en blanc i invàlids | Vots en blanc i invàlids | Vots en blanc i invàlids | Vots en blanc i invàlids | 20,059 | 9.18 | | | |
| Totals | Totals | Totals | Totals | 218,423 | 100,00 | — | 6 / 6 | 0 = |
| Electorat (votants) i participació electoral | Electorat (votants) i participació electoral | Electorat (votants) i participació electoral | Electorat (votants) i participació electoral | 240,669 | 90.76 | | | |
| Font: Centre Informatique de l'État |||||||||

## Referències

* ↑ «Elections europeenes > 2009 > Résultats officieux». Centre Informatique de l'État.
# Socles

Socles (Σωκλῆς) fou un escultor grec nadiu de l'Àtica a la demos d'Alopece. És esmentat en una inscripció famosa referida a l'erecció d'un temple dedicat a Atenea Pòlies, com un dels autors dels baixos relleus d'aquest temple.
Viccionari
# Gran Premi d'Al Fatah

El Gran Premi d'Al Fatah va ser una cursa ciclista d'un dia que es disputava a Líbia. Només es va disputar l'edició de 2010 degut principalment per la guerra que va patir el país. Va formar part del calendari de l'UCI Àfrica Tour.

## Palmarès

| Any | Vencedor | Segon | Tercer |
| 2010 | Chris Opie | Abdelbaset Hannachi | Jani Tewelde |

## Enllaços externs

* Palmarès a procyclingstats.com
* Palmarès a sitiodeciclismo.net
* Palmarès a cyclebase.nl
# Castelvecchio di Rocca Barbena

Castelvecchio di Rocca Barbena (en ligur Castrevëgio) és un comune italià, situat a la regió de la Ligúria i a la província de Savona. El 2015 tenia 145 habitants.

## Geografia

Té una superfície de 16,14 km² i la frazione de Vecersio. Limita amb Balestrino, Bardineto, Erli, Garessio, Toirano i Zuccarello.

## Evolució demogràfica

* Gràfica d'evolució de Castelvecchio di Rocca Barbena entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 19 d’abril 2017].
# Porxos del carrer Major (Gualter)

Els Porxos del carrer Major és un element arquitectònic del poble de Gualter, al municipi de la Baronia de Rialb (Noguera) que forma part de l'Inventari del Patrimoni Arquitectònic de Catalunya.

## Descripció

Els porxos i el pas cobert que resta de l'antiga trama medieval del poble, fou desfeta en la guerra de Felip V i en la Guerra Civil. Només es conserven els pilars de carreus de pedra i el pas cobert amb embigats de fusta. Les portalades de les cases que donen al carrer tenen inscripcions a les llindes dels segles s. XVI i XVIII.

## Referències

* 1 2 «Porxos del carrer Major». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].
# Echinolaena

Echinolaena és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Echinolaena brachystachya (Trin.) Kunth
* Echinolaena ecuadoriana Filg.
* Echinolaena gracilis Swallen
* Echinolaena inflexa (Poir.) Chase
* Echinolaena loliacea (Bert.) Kunth
* Echinolaena madagascariensis Baker
* Echinolaena minarum (Nees) Pilg.
* Echinolaena navicularis (Nees) Kunth
* Echinolaena nemorosa (Sw.) Kunth
* Echinolaena oplismenoides (Munro ex Döll) Stieber
* Echinolaena polystachya Kunth
* Echinolaena procurrens (Nees ex Trin.) Kunth
* Echinolaena scabra Kunth
** Echinolaena scabra var. ciliata A. St.-Hil.
* Echinolaena standleyi (Hitchc.) Stieber
(vegeu-ne una relació més exhaustiva a Wikispecies)

## Sinònims

Chasechloa A. Camus, Echinochlaena Spreng., orth. var.

## Referències

* ↑ «Germplasm Resources Information Network, consultada 24.06.08». Arxivat de l'original el 2008-10-11. [Consulta: 24 juny 2008].
# Marieux

Marieux és un municipi francès situat al departament del Somme i a la regió dels Alts de França. L'any 2007 tenia 107 habitants.

## Demografia
### Població

El 2007 la població de fet de Marieux era de 107 persones. Hi havia 48 famílies de les quals 16 eren unipersonals (8 homes vivint sols i 8 dones vivint soles), 12 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 45 eren l'habitatge principal de la família i 4 eren segones residències. 47 eren cases i 1 era un apartament. Dels 45 habitatges principals, 37 estaven ocupats pels seus propietaris, 5 estaven llogats i ocupats pels llogaters i 3 estaven cedits a títol gratuït; 1 tenia una cambra, 6 en tenien tres, 16 en tenien quatre i 22 en tenien cinc o més. 35 habitatges disposaven pel capbaix d'una plaça de pàrquing. A 24 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Marieux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 8 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 4 | 35 a 39 | 8 |
| 4 | 30 a 34 | 4 |
| 0 | 25 a 29 | 4 |
| 4 | 20 a 24 | 0 |
| 4 | 15 a 19 | 4 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 65 persones, 49 eren actives i 16 eren inactives. De les 49 persones actives 45 estaven ocupades (23 homes i 22 dones) i 4 estaven aturades (2 homes i 2 dones). De les 16 persones inactives 7 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

Els 3 establiments que hi havia el 2007 eren d'empreses de serveis.
L'any 2000 a Marieux hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Marieux a l'INSEE.
* Évolution et structure de la population Fitxa amb el detall de dades de Marieux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Eleccions legislatives txeques de 1992

Les eleccions legislatives txeques de 1992 se celebraren el 5 el 6 de juny de 1992 per a escollir els diputats txecs al Parlament. El partit més votat fou la coalició encapçalada pel Partit Democràtic Cívic i el seu cap Václav Klaus fou nomenat primer ministre.
| Partits polítics i coalicions | Partits polítics i coalicions | % | Escons |
| Coalició ODS i KDS (Koalice ODS a KDS) | Partit Democràtic Cívic (Občanská demokratická strana) | 29,7% | 66 |
| Coalició ODS i KDS (Koalice ODS a KDS) | Partit Democristià (Křesťanskodemokratická strana) | 29,7% | 10 |
| Bloc d'Esquerra (Koalice Levý blok) | Partit Comunista de Bohèmia i Moràvia (Komunistická strana Čech a Moravy) | 14,1% | 35 |
| Bloc d'Esquerra (Koalice Levý blok) | Esquerra Democràtica (Demokratická levice) | 14,1% | 35 |
| Socialdemocràcia Txeca (Československá sociální demokracie) | Socialdemocràcia Txeca (Československá sociální demokracie) | 6,5% | 16 |
| Unió Social-Liberal (Liberálně sociální unie) | Partit Verd (Strana zelených) | 6,5% | 16 |
| Unió Social-Liberal (Liberálně sociální unie) | Partit Nacional Social Txec (Československá strana socialistická) | 6,5% | 16 |
| Unió Social-Liberal (Liberálně sociální unie) | Partit Agrari (Zemědělská strana) | 6,5% | 16 |
| Unió Democristiana–Partit Popular Txecoslovac (Křesťansko-demokratická unie – Československá strana lidová) | Unió Democristiana–Partit Popular Txecoslovac (Křesťansko-demokratická unie – Československá strana lidová) | 6,3% | 15 |
| Associació per la República-Partit Republicà de Txecoslovàquia (Sdružení pro republiku – Republikánská strana Československa) | Associació per la República-Partit Republicà de Txecoslovàquia (Sdružení pro republiku – Republikánská strana Československa) | 6,0% | 14 |
| Aliança Cívica Democràtica (Občanská demokratická aliance) | Aliança Cívica Democràtica (Občanská demokratická aliance) | 5,9% | 14 |
| Moviment per una Democràcia Autònoma - Partit per Moràvia i Silèsia (Hnutí za samosprávnou demokracii - Společnost pro Moravu a Slezsko) | Moviment per una Democràcia Autònoma - Partit per Moràvia i Silèsia (Hnutí za samosprávnou demokracii - Společnost pro Moravu a Slezsko) | 5,9% | 14 |
| Moviment Cívic (Občanské hnutí) | Moviment Cívic (Občanské hnutí) | 4,6% | - |
| Pensionistes per Assegurances Vitalícies (Důchodci za životní jistoty) | Pensionistes per Assegurances Vitalícies (Důchodci za životní jistoty) | 3,8% | - |
| Partit d'Empresaris, Comerciants i Agricultors Txecoslovacs (Strana československých podnikatelů, živnostíků a rolníků) | Partit d'Empresaris, Comerciants i Agricultors Txecoslovacs (Strana československých podnikatelů, živnostíků a rolníků) | 3,2% | - |
| Club de Membres Compromesos Sense Partit (Klub angažovaných nestraníků) | Club de Membres Compromesos Sense Partit (Klub angažovaných nestraníků) | 2,7% | - |

## Enllaços externs

* Arxiu d'eleccions d'Adam Carr
* Partits i eleccions
# Soriguerola

Soriguerola és una entitat de població del municipi cerdà de Fontanals de Cerdanya. El 2005 tenia 19 habitants i el 2019, 23.

## Llocs d'interès

* Església romànica de Sant Miquel de Soriguerola.

## Referències

* ↑ «Municipi Fontanals de Cerdanya». Idescat, 01-01-2019. [Consulta: 25 abril 2020].
# Caroline Rellstab

Caroline Rellstab (Berlín, 18 d'abril de 1793 - 17 de febrer de 1813) va ser una cantant d'òpera (soprano) alemanya.
Caroline Rellstab era una de les vuit germanes, tres filles (entre les quals hi havia Henriette Rellstab i Amalie, i cinc fills, entre ells el poeta Ludwig, el músic i editor musical Johann Carl Friedrich Rellstab (1759-1813) i la seva dona Caroline Charlotte Richter.
Ja de ben jove va atraure molta atenció com a cantant de concert. Es deia que havia arribat a un to amb la veu que poques vegades se sent. La seva primera carrera als 19 anys va acabar en morir de forma sobtada.

## Referències

* ↑ Kutsch, Karl J. 1924-. Großes Sängerlexikon. [Jubiläums-ausg.]. Bern: Saur. ISBN 3-598-11419-2.
# Rec d'en Massoni

El Rec d'en Massoni és un riu de Catalunya que neix a uns 122 metres d'altitud al Clot de la Dona Morta al Puig de Can Vilar Calonge, fins a desembocar poc després al Mar Mediterrani a la Platja de Can Cristos a Sant Antoni de Calonge a prop de a la frontera amb Platja d'Aro. És un torrent de tipus estacional amb un recorregut curt i accidentat que segueix una trajectòria oest-est i que recull una part de les aigües del barri de Treumal.

## Referències

* ↑ Base topogràfica 1:5.000, Institut Cartogràfic de Catalunya
* ↑ Caner i Estrany, Pere. «Hidrografia». A: La vall de Calonge. Calonge: Ajuntament de Calonge, 1983 (2$^a$ ed.), p. 24-26. ISBN 9788450084467. «241»
* ↑ «Rec d'en Massoni». Gran Enciclopèdia Catalana. Barcelona: Grup Enciclopèdia Catalana.°°
# Karamjit Singh

Karamjit Singh (Malàisia, 29 de gener de 1962) és un pilot de ral·lis malaisià campió del Campionat Mundial de Ral·lis de producció de l'any 2002, així com dels títols del Campionat de Ral·lis Àsia Pacífic dels anys 2001, 2002 i 2004, tots ells amb l'equip Proton Pert.
# Gray (Geòrgia)

Gray és una població dels Estats Units a l'estat de Geòrgia. Segons el cens del 2000 tenia 1.811 habitants.

## Demografia

Segons el cens del 2000, Gray tenia 1.811 habitants, 666 habitatges, i 496 famílies. La densitat de població era de 288,9 habitants/km².
Dels 666 habitatges en un 32,6% hi vivien nens de menys de 18 anys, en un 47,4% hi vivien parelles casades, en un 22,2% dones solteres, i en un 25,4% no eren unitats familiars. En el 24,2% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,6% tenia menys de 18 anys, un 8,1% entre 18 i 24, un 28,2% entre 25 i 44, un 23,2% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 83,2 homes.
La renda mediana per habitatge era de 38.000 $ i la renda mediana per família de 46.313 $. Els homes tenien una renda mediana de 37.167 $ mentre que les dones 26.563 $. La renda per capita de la població era de 19.656 $. Entorn del 13,4% de les famílies i el 17,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gray». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Gray». American Fact Finder. Oficina del Cens dels Estats Units, 12-01-2010.
Viccionari
# Catedral de l'Anunciació

La catedral de l'Anunciació (en rus Благовещенский собор, Blagovèixtxenski sobor) és una catedral ortodoxa situada dins el recinte del Kremlin de Moscou, dedicada a l'Anunciació de la Mare de Déu.
Fou construïda sobre la plaça Sobórnaia (o de les Catedrals) per arquitectes de Pskov entre el 1484 i el 1489. L'edifici es va erigir sobre el terreny d'una antiga catedral del segle xiv del mateix nom, que havia estat reconstruïda el 1416. Inicialment, la catedral de l'Anunciació va tenir tres cúpules (dues de les quals construïdes pels volts del 1572). Se li van afegir atris que l'envoltaven en tres de les seves façanes. Entre el 1562 i el 1564 s'hi van construir quatre capelles laterals rematades amb cúpula sobre els atris porxats. El nord i l'oest de l'entrada estan decorats amb atris de pedra blanca del segle xvi. L'estructura està clarament influïda per l'arquitectura del Renaixement italià. Les portes de bronze (al nord i a l'oest) estan decorades amb làmines d'or. El terra de la catedral de l'Anunciació és de jaspi, que va ser portat de la catedral de Rostov al segle xvi. Les parets contenen fragments dels murals pintats per Teodosi el 1508 i d'altres de la segona meitat del segle xvi i també dels segles xvii i xix. L'iconòstasi inclou icones datades entre els segles xiv i xvii, incloent-hi les pintades per Andrei Rubliov, Feofan Grek i Prókhor, així com algunes del segle xix.
La catedral fou l'església moscovita dels tsars russos fins al començament del segle xx.
# Pont matemàtic

El pont matemàtic és un pont de vianants fet de fusta al sud-oest de Cambridge, Regne Unit. Es troba al riu Cam, al nord-oest del pont de Silver Street i connecta dues parts del Queen's College. El seu nom oficial és senzillament el pont de fusta. Està llistat com a edificació de segon grau.
El pont va ser dissenyat per William Etheridge, i construït per James Essex el 1749. S'ha reconstruït en dues ocasions, el 1866 i el 1905, però ha mantingut el mateix disseny global. Tot i que sembla un arc, està compost enterament de rectes inusualment sofisticades, per això el nom.
Una rèplica del pont va ser construïda el 1923 prop de l'Iffley Lock d'Oxford.
El pont matemàtic original era un altre pont del mateix disseny, també encarregat per James Essex, travessant el Cam entre les universitats de Trinity i Trinity Hall, on ara hi ha el pont del Garret Hostel.
* El pont matemàtic actual
* El pont matemàtic (aproximadament 1865) poc abans de ser parcialment reconstruït el 1866.
* Els membres tangencials de la tangent i radial trussing destacats.

## Referències

* ↑ «TL4458 : Mathematical Bridge, Queens' College». Geograph Britain and Ireland, 02-09-2007. [Consulta: 2 novembre 2012].
* ↑ «Name: QUEENS' COLLEGE, MATHEMATICAL BRIDGE List entry Number: 1125515». Historic England. [Consulta: 12 juny 2015].
* ↑ «Mathematical Bridge, Cambridge». Engineering timelines, 02-09-2007. [Consulta: 2 novembre 2012].
* ↑ «Iffley Lock». [Consulta: 13 octubre 2014].

## Enllaços externs

* Fotografia del model original del 1748, fet per William Etheridge.
# Rec.Sport.Soccer Statistics Foundation

La Rec.Sport.Soccer Statistics Foundation (RSSSF) és una organització internacional amateur fundada el 1994 dedicada a recol·lectar estadístiques sobre futbol amb la finalitat de construir un arxiu exhaustiu d'informació relacionada amb aquest esport a tot el món en un lloc homònim que serveix de base de dades.
El seu contingut és editat per diversos aficionats al futbol registrats de manera gratuïta i voluntària; l'afiliació és oberta a qualsevol persona i la condició per a ser membre «és la capacitat i voluntat de proporcionar dades per a l'Arxiu RSSSF que encara no tinguin una cobertura suficient ».

## Història

La fundació va ser creada el gener de 1994 per tres membres regulars del grup de notícies rec.sport.soccer (RSS) d'Usenet: Lars Aarhus, Kent Hedlundh i Karel Stokkermans. Originalment es va conèixer com a North European Rec.Sport.Soccer Statistics Foundation, però la referència geogràfica va ser descartada en créixer la quantitat de membres d'altres parts del món.
El desembre del mateix any, la fundació va inaugurar el seu arxiu central, el qual és fins a l'actualitat un dels majors arxius sobre futbol a nivell mundial. El 2002 aquest arxiu va ser traslladat al domini www.rsssf.com. Des del trasllat del grup de notícies al web, el nombre de membres va incrementar de manera molt considerable. Això va provocar el canvi de nom a Rec.Sport.Soccer Statistics Foundation, ja que l'arxiu va passar a ser internacional.
En l'actualitat, l'RSSSF té una gran quantitat de contribuents al voltant del món. En l'actualitat, la fundació supera els 300 membres.

## Arxiu

L'arxiu de l'RSSSF conté informació històrica i actual del futbol a nivell mundial. Està dividit en 6 categories, i al seu torn algunes tenen subcategories:
* Tornejos internacionals en disputa a nivell de clubs i seleccions
* Tornejos en disputa a nivell de clubs per país
** Tornejos de lliga
** Tornejos de copa
* Resultats de tornejos a nivell de clubs per país
** Resultats any per any
** Índex de copes per país
** Històries de clubs
* Resultats de tornejos internacionals a nivell de clubs
* Resultats de tornejos internacionals a nivell de seleccions
* Miscel·lània (el que no està en les altres categories)
També hi ha la categoria de canvis recents, on s'indiquen els nous articles que s'han afegit a l'arxiu.

## Referències

* ↑ Finkelstein, Daniel. «Weighting in vain for Fifa’s ranking aficionados» (en anglès). The Times, 15-11-2003. [Consulta: 12 juny 2017].
* ↑ Witzig, Richard. The Global Art of Soccer (en anglès). New Orleans, LA: Cusiboy Publishing, 2006, p. 418. ISBN 0-9776688-0-0. OCLC 71788848 [Consulta: 12 juny 2017].
* 1 2 Groot, Lucas Franciscus Michaël. Economics, Uncertainty and European Football: Trends in Competitive Balance (en anglès). Edward Elgar Pub, 2008, p. 5. ISBN 978-1847205919. OCLC 71788848 [Consulta: 12 juny 2017].
# Karamken

Karamken (en rus: Карамкен) és un poble (possiólok) de l'óblast de Magadan, a Rússia, que el 2014 no tenia cap habitant.

## Referències

* ↑ Leóntiev, V. V.; Nóvikova, K. A.. Menovxikov, G. A. (editor). Toponimítxeski slovar Severo-Vostoka SSSR (en rus). Delegació de l'Extrem Orient de l'Acadèmia Russa de les Ciències, 1989, p. 182. ISBN 5-7581-0044-7.
# Mariano Rumor

Mariano Rumor (1915-1990) fou un polític italià, membre del partit demòcrata cristià, diverses vegades Primer Ministre d'Itàlia.

## Biografia

En 1946 va ser elegit diputat a l'Assemblea Constituent. Tornant-se líder del seu partit en el seu Vicenza natal i en Vèneto on el partit demòcrata cristià concentrava la majoria dels catòlics.
Diputat en totes les legislatures fins a 1976, va integrar el govern de Alcide De Gasperi (1951-1953) com a sotssecretari d'Agricultura, càrrec en el qual es va mantenir durant el govern de Giuseppe Pella. Al primer govern de Amintore Fanfani va ser sotssecretari a la Presidència del Consell de Ministres. Al mateix temps, es va ocupar també del seu partit, integrant el grup dels "joves lleons" que liderats per Fanfani, van substituir a la generació dels expopulars en la direcció del partit.
És elegit secretari del partit demòcrata cristià en 1964, càrrec en el qual es manté fins a 1968. Iniciant així la fase de l'hegemonia dels Dorotei, el corrent que ell mateix va fundar en 1959, quan es va distanciar de Fanfani.
En 1968 assumeix la Presidència del Consell de Ministres, sent mandatari de tres governs de centreesquerra fins a 1971. Va integrar el govern en 1972 en primer lloc com a Ministre de l'Interior del govern d'Andreotti (1972-1973), després com a President del Consell (1973-1974), també al comandament d'un govern de centreesquerra. Ministre d'Assumptes Exteriors en els últims dos governs de Aldo Moro (1974-1976), és involucrat en l'escàndol Lockheed, del qual és absolt.
# Eficàcia d'un vaccí

L'eficàcia d'un vaccí és el percentatge de reducció de la malaltia en un grup vaccinat de persones en comparació amb un grup no vaccinat, utilitzant les condicions més favorables. Greenwood i Yule van dissenyar i calcular l'eficàcia dels vaccins el 1915 per als vaccins contra el còlera i el tifus. Es mesura millor mitjançant assaigs clínics aleatoritzats de doble cec, de manera que s'estudiï sota els “millors escenaris de casos”. L'efectivitat del vaccí es diferencia de l'eficàcia, perquè l'efectivitat en mostra el funcionament quan sempre es fa servir en una població més gran (sovint més diversa i en condicions "normals" de vacunació de la població), mentre que l'eficàcia en mostra el funcionament en certes condicions, sovint controlades. Els estudis d'eficàcia dels vaccins es fan servir per a mesurar diversos possibles resultats, com ara taxes d'atac de malalties, hospitalitzacions, visites mèdiques i costs.

## Referències

* ↑ (Weinburg, G., & Szilagyi, P. (2010). Vaccine Epidemiology: Efficacy, Effectiveness, and the Translational Research Roadmap. Journal of Infectious Diseases, 201(11), 1607-1610.)

## Vegeu també

* Resistència vacunal